তুরস্ক
তুরস্ক (; ), সরকারী নাম প্রজাতন্ত্রী তুরস্ক (Turkish: ), পূর্ব ইউরোপের একটি রাষ্ট্র। তুরস্কের প্রায় পুরোটাই এশীয় অংশে, পর্বতময় আনাতোলিয়া (তুর্কি: Antalya "আন্তালিয়া") বা এশিয়া মাইনর উপদ্বীপে পড়েছে। তুরস্কের রাজধানী আঙ্কারা আনাতোলিয়াতেই অবস্থিত। তুরস্কের বাকী অংশের নাম পূর্ব বা তুর্কীয় থ্রাস এবং এটি ইউরোপের দক্ষিণ-পূর্ব কোনায় অবস্থিত। এই অঞ্চলটি উর্বর উঁচু নিচু টিলাপাহাড় নিয়ে গঠিত। এখানে তুরস্কের বৃহত্তম শহর ইস্তানবুল অবস্থিত। সামরিক কৌশলগত দিক থেকে অত্যন্ত গুরুত্বপূর্ণ তিনটি জলপথ এশীয় ও ইউরোপীয় তুরস্ককে পৃথক করেছে --- মার্মারা সাগর, এবং বসফরাস প্রণালী ও দার্দানেল প্রণালী। এই তিনটি জলপথ একত্রে কৃষ্ণ সাগর থেকে এজীয় সাগরে যাবার একমাত্র পথ তৈরি করেছে।
আদিয়ামান প্রদেশ
আদিয়ামান প্রদেশ তুরস্কের দক্ষিণাঞ্চলের একটি প্রদেশ। ১৯৫৪ সালে এই প্রদেশটি সৃষ্টি করা হয় এবং এটি আগে মালাতিয়া প্রদেশের একটি অংশ ছিল। আদিয়ামান প্রদেশের আয়তন ৭,৬১৪ বর্গ কিলোমিটার এবং জনসংখ্যা প্রায় ৬৭৭,৫১৮। ১৯৯০ সালে প্রদেশটির জনসংখ্যা ছিল ৫১৩,১৩১। এই প্রদেশের রাজধানী আদিয়ামান।